paragraph_text: La Paz, Chuqi Yapu (Nuestra Señora de La Paz, ajmarski: Chuquiyapu Marka ili Chuquiago) glavni grad istoimene pokrajine i sjedište vlade Bolivije. 50% stanovništva čine Indijanci. Leži u dolini rijeke Rio de la Paz, na visini od 3 658 m (ubraja se među najviše gradove na svijetu). Uz staru gradsku jezgru s kulturno-povijesnim spomenicima iz 16. i 18. stoljeća, izgrađene su moderne stambene, trgovačke i industrijske četvrti. La Paz je i staro kulturno središte: ističe se Universidad Mayor de San Andres osnovan 1548. Ističe se proizvodnja papira, tekstila, pokućstva, plastičnih masa, lijekova, prerada kože i duhana. Nedaleko od La Paza nalaze se ruševine staro-peruanskog grada Tiahuanaco (na jezeru Titicaca) i ljetovališni centar Copacabana.